*Naturen som stærk medspiller*

*Hvordan integrere oplevelser i naturen til at fremme trivsel hos unge på kanten?*

**Temadag den 1. oktober 2021 kl. 9 – 16.30  
Mødested: Knagelbjerghus, Reventlows vej 104, Fåborg**

På denne temadag præsenteres en række praktiske øvelser, bundet op på teori, til hvordan oplevelser og fænomener i naturen kan integreres i det sociale arbejde, både i en praksisnær sammenhæng og ikke mindst som en del af en samlet indsats.

Der tages afsæt i en række nye erfaringer og metodisk udvikling, der bl.a. omhandler en kobling af sanser, følelser og meningsskabelse i naturen med teorier indenfor et narrativt afsæt.

## Baggrund

At hjælpe unge, der har det svært, kan være et langt intensivt arbejde, hvor det er afgørende at støtte de unge i at få nye indsigter, kompetencer og handlemuligheder. I dette lys har Bikubenfonden og Skovskolen, Københavns Universitet indgået et tæt, længerevarende samarbejde i *Natur til et godt liv – Laboratoriet* (NTBL Lab). Her arbejder vi med at udvikle, afprøve, beskrive og evaluere nye metoder og tilgange sammen med motiverede og engagerede organisationer. Vi arbejder sammen i et tværfagligt krydsfelt mellem terapeutiske/socialpædagogiske felter og det naturfaglige område, for at skabe en bedre begrundet praksis, hvor oplevelser og øvelser i naturen kan bidrage til at kvalificere indsatser for unge på kanten. Samarbejdet har været i gang siden 2019.

NTGL Laboratoriet har fået midler til en fortsat udvikling af feltet specielt indenfor:

* Udvikling og beskrivelse af en forventet ny form for praksisteori,
* arbejde sammen i nye og udviklende partnerskaber og netværk,
* samarbejde med nationale og internationale videns personer,
* fortsat udvikle, evaluere og beskrive metoder indenfor Naturintegreret socialt arbejde
* Gå nye veje for at inddrage unge som videnseksperter både i den metodiske udvikling samt analyse og evaluering af metoder

Læs evt. mere her: <https://www.bikubenfonden.dk/natur-til-et-godt-liv>

## Formål og indhold:

Temadagen inspirerer til en mere indsigtsbaseret tilgang med de særlige muligheder og fordele, der er forbundet med at integrere naturen, i det sociale arbejde.

Der bliver desuden mulighed for at drøfte interesse for deltagelse, samarbejde med og anbefalinger til NTGL Labs kommende tre års arbejde.

## Målgruppe:

Dagen er tilrettelagt for dig, der arbejder en del i naturen med formidling og/eller socialt arbejde og som er interesseret i at fremme trivslen hos børn og unge. Det er f.eks. naturvejledere, natur- og kulturformidlere, friluftvejledere og pædagogisk personale med naturkyndige kompetencer.

Det er også for dig der gerne vil have lidt mere indsigt i naturintegreret socialt arbejde og hvordan der kan samarbejdes med ovennævnte målgruppe. Det er f.eks. sundhedspersonale og ansvarlige for specialiserede indsatser for børn og unge.

## Tilmelding og pris

Temadagen er støttet af NTGL Lab.

**Pris**: 320 kr. inkl. moms som primær går til forplejning

**Deltagerantal**: maks. 26

**Tidspunkt**: 1. oktober 2021 kl. 9 – 16.30

**Tilmelding**: senest 15. september 2021 via dette link:

## Oplægsholdere:

Poul Hjulmann Seidler, specialkonsulent på Københavns Universitet og projektleder i Natur Til et Godt Liv laboratoriet

Caroline Vandt Madsen, daglig leder i Svanninge Bjerge og projektleder i Natur Til et Godt Liv Laboratoriet

Johanne L. Christiani faglig konsulent på Københavns universitet og konsulent i Natur til et godt Liv Laboratoriet

## Ansvarlige:

Poul Hjulmann Seidler, specialkonsulent på Københavns Universitet og projektleder i Natur Til et Godt Liv laboratoriet

Eva Skytte, specialkonsulent hos Naturkonsulenterne og netværkskoordinator for Sundhedsnetværket.

**Program**

09.00 Godmorgen med kaffe, te og en morgenbolle

09.20 Velkommen og tjek ind

09.40 - 12.00

Naturintegreret Socialt arbejde – oplæg og praksisnære øvelser

Fokus på: mestringsoplevelser, krop, sanser, følelser og refleksioner,

naturfænomener og brug af rum i naturen

12.00 **Frokost**

12.45 fortsat Natur integreret socialt arbejde

Fokus på træning af udvalgte trivselskompetencer sat ind i en samlet indsats

(progression og transfer)

14.00 Metodeformat og foreløbige resultater fra NTGL Laboratoriet

15.00 Kort præsentation af de kommende års initiativer og opgaver i NTGL Lab

Deltageres ideer og ønsker til deltagelse i og samarbejde med NTGL Lab

16.00 Tjek ud og tak for denne gang

16.15 Kom godt hjem